ઓરિસ્સામાં પાણીપૂરી ગુપચુપ કહે છે. મોંમાં આખી પાણીપૂરી મૂકી દીધા પછી ચૂપ રહેવું પડે એટલા માટે આવું નામ પડ્યું હશે કે ગોલગપ્પાના ગપ્પાની સાથે ચૂપનું મિશ્રણ કર્યું હશે? ઓરિસ્સાની આજુબાજુના ઘણા રાર્જ્યોમાં ગુપચુપ જ નામ છે, પણ ઉડિયા ભાષા જેને સહુથી વધુ મળતી આવે છે તે બંગાળીમાં તેને પુચકા કહેવામાં આવે છે. મધ્યપ્રદેશના ઘણા ભાગોમાં ફુલ્કી પણ કહેવામાં આવે છે. નામરૂપ જૂજવાં, અંતે તો હેમનું હેમ હોય એ ન્યાયે પાણીપૂરી પૂરીને ફોડીને તેમાં સ્વાદિષ્ટ પાણી ભરીને બનાવાતી વાનગી છે, જેને દેશભરમાં મહિલાઓ વધુ પસંદ કરે છે.